**ЧРЕЗ**

**ПРЕДСЕДАТЕЛЯ**

**НА НАРОДНОТО СЪБРАНИЕ**

**ДО**

**МИНИСТЪРА НА ПРАВОСЪДИЕТО**

**Г-ЖА ЕКАТЕРИНА ЗАХАРИЕВА**

**В Ъ П Р О С**

**от проф. д-р Вили Лилков**

**народен представител от ПГ на Реформаторски блок**

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

**ОТНОСНО: Прилагане на Закона за политическа и гражданска реабилитация на репресирани лица (ЗПГРРЛ).**

**УВАЖАЕМА ГОСПОЖО ЗАХАРИЕВА,**

Във връзка със срещи с граждани те споделят недоволство, че Централната комисия по чл. 4, ал. 3 от Закона за политическа и гражданска реабилитация на репресирани лица (ЗПГРРЛ) не работи ефективно и ритмично, не разглежда подадените молби и образуваните преписки.

Отправям към Вас въпрос, свързан с Прилагане на закона за политическа и гражданска реабилитация на репресирани лица (ЗПГРРЛ).

* Какви действия ще предприемете да заработи ефективно Централната комисия по чл. 4, ал. 3 от Закона за политическа и гражданска реабилитация на репресирани лица и да се решат всички получени преписки?
* Колко на брой искания (преписки) в момента има в Централната комисия по чл. 4, ал. 3 от Закона за политическа и гражданска реабилитация на репресирани лица (ЗПГРРЛ), по които липсва произнасяне и няма решение?
* Има ли искания (преписки) в Централната комисия по чл. 4, ал. 3 от Закона за политическа и гражданска реабилитация на репресирани лица (ЗПГРРЛ), по които няма произнасяне от 2009-2010г.? Ако да – моля посочете брой и от кои административни области са постъпилите искания?

**С уважение,**

**Проф. д-р Вили Лилков**